User:Meenaa1999/sandbox

சிங்கப்பூர் ஆறு வரலாறு சிங்கப்பூர் நதி சிங்கப்பூரின் முதல் குடியேறிகளுக்கு ஓர் எளிய வாழ்க்கையை அமைத்ததோடு சிறிய மீன்பிடி கிராமமாக இருந்த சிங்கப்பூரை ஒரு பெரிய துறைமுகமாக்கியது. இவ்வாற்றின் முகத்துவாரமே அக்காலத்தில் சிங்கப்பூர்த் துறைமுகம் இருந்த இடமாகும். இயற்கையாகவே தெற்குத் தீவுகளால் பாதுகாக்கப்பட்டதால் சிங்கப்பூர் நகரம் இவ்வாற்றைச் சுற்றியே தனது வளர்ச்சியைத் தொடங்கியது. வர்த்தகம், நிதித்துறை, வியாபாரம் எல்லாவற்றுக்கும் இது அடிப்படையாய் அமைந்நது. இன்றுவரை இவ்வட்டாரம் பொருளாதார நிலையில் முக்கியத்துவம் வாய்ந்த ஒன்றாகவும் நகரத்தின் மிக விலையுயர்ந்த பகுதியாகவும் திகழ்கிறது.சிங்கப்பூர் ஆற்றின் வரலாற்றை மூன்று தனித்தனி காலங்களாகப் பிரிக்கலாம். முன் காலனித்துவக் காலம், காலனித்துவக் காலம் மற்றும் பிந்தைய காலனித்துவக் காலம். முன் காலனித்துவக் காலத்தில் இது மீன்பிடி வட்டாரமாகத் திகழ்ந்தது. சிங்கப்பூர் சர் ஸ்டாம்போர்டு ராஃபிள்ஸால் நிறுவப்பட்ட போது, சிங்கப்பூர் ஆறு பல வியாபாரிகள், வர்த்தகர்கள் மற்றும் கூலிகள் போன்றோரின், தாயகமாக இருந்த்து. அரசுக் கட்டடங்கள் ஆற்றின் வடக்குக் கரையிலும் தெற்குக் கரையோரங்களில் வியாபார மையங்கள் அமைந்தன. இவ்வட்டாரத்தில் கோவில்கள், வழிப்பாட்டுத்தளங்கள், பாலங்கள், கடைவீடுகள் இருந்தன. இன்றுவரை ஆண்டர்சன் பாலம், எல்ஜின் பாலம், கெவனே பாலம் செயல்பட்டு வருகின்றன. நாடாளுமன்ற கட்டடம், அரசு அலுவலகங்கள் இதன் அருகே இருந்தன, இன்றும் இருந்து வருகின்றன. குறிப்பாக கிளார்க் கீ, போர்ட் கீ, ராபட்சன் கீ ஆகிய மூன்றும் முன்பு வர்த்தக மையங்களாக இருந்தன. படகு வழி ஏற்றுமதி, இறக்குமதி நடைபெறும் பரபரப்பான இடங்களாகத் திகழ்ந்தன. 1860 – களில் போர்ட் கீ மட்டும் கப்பல் வர்த்தகச் சேவையின் முக்கால் வாசியைத் தன்வசம் கொண்டிருந்தது. இந்த ஆறு பிரிட்டிஷ் மற்றும், ஜப்பானிய ஆட்சிகளைக் கண்டுள்ளது. காலனித்துவக் காலத்திற்குப் பின்னர்,சிங்கப்பூர் ஆற்றின் மீது கனரக போக்குவரத்து காரணமாக குப்பைகளை மக்கள் ஆற்றில் வீசியதால் நீர் மாசுபாடு ஏற்பட்டது. அதனால்,1977 ஆம் ஆண்டில், திரு லீ குவான் யூ சுத்தம் மற்றும் அழகுபடுத்த ‘தூய்மைப்படுத்தும் திட்டம்’ ஒன்றை அறிமுகப்படுத்தினார். அவர் இந்த புகழ்பெற்ற சிங்கப்பூர் ஆற்றை ஒரு வளமான, கலகலப்பான ஆற்றோர நதிக்கரையாக்கினார். தூய்மைப்படுத்திய பிறகு, உள்ளூர் நீர் நடவடிக்கைகள் அனுபவிக்க இந்த அழகான ஆற்றில் வேகப் படகுகள், டிராகன் படகுகள், மிதி படகுகள் போன்றவைப் பயணம் செய்கின்றன. நகர மறுசீரமைப்பு ஆணையம் (URA), சிங்கப்பூர் ஆற்றின் திட்டமிடலை மேற்கொண்டது. ஆற்றின் முகத்துவாரத்தில் சிங்கமீன் (சிங்கப்பூரின் முக்கிய சின்னம்), பாதுக்காப்பது போல் நின்று கொண்டிருக்கிறது. அங்கே அருங்காட்சியகம், டான் எஸ்ஐ சோங் சு கோயில், மற்றும் ஒமர் கம்போங் மலாக்கா மசூதி போன்ற முக்கிய நினைவிடங்கள் உள்ளன. ஆற்றைச் சுற்றி இன்று பல உணவு நிலையங்கள், ஆசிய அருங்காட்சியகம், நினைவுப்பொருட்கள் விற்கும் கடைகள் உள்ளன.

முக்கிய அம்சங்கள் 1.	ஆற்றில் 9 பாலங்கள் ; எஸ்ப்ளானடே பாலம் (esplanade bridge), ஆண்டர்சன் பாலம் (Anderson bridge), கெவனெக் பாலம் (Cavenagh bridge), எல்ஜின் பாலம் (Elgin bridge), கோல்மன் பாலம் (Coleman bridge), ரிட் பாலம் (read bridge), ஓர்ட் பாலம் (ord bridge) கிளெமென்சோ பாலம் (Clemenceau bridge) மற்றும் கிம் செங் பாலம் (Kim Seng bridge). 2.	மர்லாயன் பார்க் : சிங்கப்பூரின் சுற்றுலா சின்னம் (சிங்கமீன்) அங்கே இருக்கிறது 3.	சர் தாமஸ் ஸ்டாம்போர்டு ராஃபிள்ஸ் தரையிறங்கிய நினைவிடம். 4.	போட் கீ (Boat Quay), இன்று ஒரு துடிப்பான சாப்பாட்டு மற்றும் பொழுதுபோக்கு இடம். 5.	கிளார்க் கீ (Clarke Quay)- கிடங்குகள் பொழுதுபோக்குகளுக்கும் விளையாட்டுகளுக்கும் பயன்படுகின்றன.

நிலவியல் (சிங்கப்பூர் ஆற்றுப் பள்ளத்தாக்கின் 19 ஆம் நூற்றாண்டின் வரைபடம்)

சிங்கப்பூர் நதி சுமார் 3.2 கிலோமீட்டர் நீளம் உள்ளது. சிம் செங் பாலம் வழியாகத் தொடங்கி மெரினா பேயில் சென்று இறுதியாக சிங்கப்பூர் நீரிணையில் கலக்கிறது. அதன் தொடக்கமான கிம் செங் பாலத்திலிருந்து இப்போது இன்னும் 2 கிலோமிட்டர் நீண்டு அலெக்ஸ்சண்டர் கால்வாய் வழியாகச் சென்று காமன்வெல்த் அவன்யூ நாற்சந்தி வரை உள்ளது. அதன் பின்னர் போனா விஸ்தா வரை ஒரு பிரிவு வந்து உலு பாண்டான் நதியாக ஓடி பாண்டான் நதியில் கலந்து விடுகிறது. இப்போதுள்ள ஃபோட் கென்னிங் குன்றிலிருந்து (முன்பு புக்கிட் லாராங்கான்) இந்த ஆறு தொடங்கியதாகப் பழைய வரைபடங்கள் காட்டுகின்றன.

இன்றைய சிங்கப்பூர் ஆறு 1970 களில் கிட்டத்தட்ட 300 மில்லியன் வெள்ளி செலவில் ஆறு தூய்மைப்படுத்தப் பட்டது. அங்கு இருந்த 4000 த்திற்கும் மேற்பட்ட குடிசைகள், உணவங்காடிக்காரர்கள், காய்கறி வியாபாரிகள் இடம் மாற்றப்பட்டார்கள். அடுக்குமாடி வீடுகளுக்கும் உணவு மையங்களுக்கும் சென்றனர். ஆறு நன்றாக அடித்தூரப்பட்டு குப்பைகள் எல்லாம் அகற்றப்பட்டுப் புது பொலிவு கண்டது. இன்று மெரினா நீர்தேக்கத்தின் ஒரு பகுதியாக மெரினா பாராஜ் என்ற அணையின் வாயிலாக அமைந்துள்ளது.சிங்கப்பூர் துறைமுகம் தென்மேற்குப் பகுதிக்கு மாற்றப்பட்டுவிட்டது. அதனால் இப்போது பயணக்கப்பல்கள் ஹார்பார் ஃபராண்ட் படகு முனையத்தில் இயங்குகின்றன. சிங்கப்பூர் ஆற்றுப்பகுதி இப்போது சுற்றுலா பயணிகள் வந்து போகும் இடமாக மாறிவுள்ளது. உணவு மையங்கள், உல்லாசத் தள விடுதிகள், படகுச் சவாரிகள், எஸ்பிலனெட் அரங்கு, கலைக்கூடங்கள் என்று பல நடவடிக்கைகள் உள்ளன.

சிங்கப்பூர் நதி நடவடிக்கைகள் நதி படகு சவாரிகள் (Boat rides) ஜி-மாக்ஸ்(G-Max) சிற்பத்தடம் (sculpture walk)

மீனா ( JC1) Yishun Junior College நன்றி - http://eresources.nlb.gov.sg/infopedia/articles/SIP_148_2005-02-02.html https://en.wikipedia.org/wiki/Singapore_River http://thesmartlocal.com/read/singapore-river-attractions